
Den selvejende institution Stefanshjemmet søger pr. 1.12.2026 eller snarest derefter en SOSU-assistent på 37 timer i gennemsnit pr. uge. Ønske om andet timetal kan også imødekommes. 
Vi søger en SOSU-assistent, der:
· brænder for sit fag
· gerne vil være tovholder på beboernes sundhed sammen med dine sundhedsfaglige kolleger
· kan skabe en struktur på samt organisere de sundhedsfaglige opgaver i afdelingen og for beboerne
· vil indgå i oplæring af kolleger indenfor sundhedsfaglige opgaver, herunder instruktion i vitale parametermålinger
· gerne vil stå for medicin-dosering sammen med dine kolleger
· Kan eller har lyst til at lære at kunne varetage kateterpleje, skift og skyl af kateter, skift af sonde samt andre SOSU-opgaver.
· Kan tage føringen, når der opstår komplekse sundhedsfaglige udfordringer, hvilket der af og til gør.
· Ser værdien i et tæt samarbejde med bostedslægen, der kommer i vores hus.
· ser værdien i dokumentation og deling af viden. Vi bruger dokumentationssystemet Modulus.
· har lyst til at bruge tid sammen med beboerne i løbet af dagen til aktivitet og samvær og være med til at skabe en god hverdag for beboerne
· evner at tage sig tid til nærvær med beboerne og påskønner livshistorierne
· er engageret og god til at se muligheder
· er udadvendt, opsøgende og initiativrig
· Du kan være nyuddannet og er måske lige den, vi søger
Som ansat på Stefanshjemmet er det vigtigt for os, at du er fagligt stolt, engageret og har hjertet på rette sted og et menneskesyn der stemmer overens med Stefanshjemmets værdier. Beboernes selvbestemmelse og værdighed ligger os meget på sinde. 
Dagligdagen byder på mange spændende faglige udfordringer og etiske dilemmaer, gode kollegaer, godt arbejdsmiljø og højt humør. 
Stefanshjemmet er et bo- og beskæftigelsestilbud til mennesker med erhvervet hjerneskade og/eller svære fysiske handicap.
Der er 10 beboere på afdelingen, og de har en erhvervet hjerneskade. På afdelingen er der ca.15 faste medarbejdere med forskellig baggrund og faglighed til at varetage pleje, omsorg, bostøtte og aktivitet for beboerne efter serviceloven.
På Stefanshjemmet værner vi om det tværfaglige miljø og har omkring 130 ansatte. Hovedgrupperne af ansatte består af SOSU-assistenter, pædagoger og ergo- og fysioterapeuter. 


Arbejdet på afdelingerne tager udgangspunkt i beboernes behov og muligheder og vi arbejder mere og mere med KRAP-modellens anerkendende og ressourceorienterede tilgang, såvel som vores neuropædagogiske tilgang, samt værdier og etik.
Alle medarbejdere indgår i arbejdet med plejeopgaver, bostøtte og aktiviteter for beboerne og byder ind i de fælles opgaver med hver deres faglighed. Vi søger en dedikeret SOSU-assistent, der har lyst til at indgå i plejen, omsorgen og aktiviteterne for beboerne. Vi arbejder med udvikling af afdelingen såvel monofagligt som tværfagligt, så kompetencer og viden kommer bedst muligt i spil. 
Vi har på Stefanshjemmet etableret et sundhedsfagligt netværk, hvor vi arbejder med monofagligt indhold og hjælper hinanden med at styrke vores kompetencer. På HG1 er der yderligere to SOSU-assistenter.
Hvis du bliver ansat hos os, vil der blive udarbejdet et introduktionsprogram for dig, som en del af din oplæring i huset.
Vi vil glæde os til at modtage din ansøgning og håber, du kan se dig ind i de arbejdsopgaver, der er skitseret ovenfor.
Vil du vide mere er du velkommen til at kontakte forstander Tina Rudebeck Holm på tiruho@aarhus.dk  eller telefonnr. 4185 7871
Du kan også få mere at vide om Stefanshjemmet på vores hjemmeside: www.stefanshjemmet.dk. 
Arbejdstiden er skiftende dag- og aftenvagter med arbejde hver 3. weekend.
Løn og ansættelsesvilkår er i henhold til principperne om Ny løn efter overenskomst med FOA.
Vi har driftsoverenskomst med Aarhus kommune.
Ansøgningsfristen er den 19. oktober kl. 8.00 og ansøgninger kan sendes pr. mail på stefanshjemmet@aarhus.dk  mærket ”SOSU-assistent på Stefanshjemmet HG1”.
Der vil blive afholdt løbende samtaler, så tøv ikke med at sende din ansøgning afsted.

